একনেক পরবর্তী সংবাদ সম্মেলনে পরিকল্পনা মন্ত্রী আহম মুস্তফা কামাল জানান, ৬ষ্ঠ ও ৭ম শ্রেণীর ক্ষেত্রে মাসিক উপবৃত্তি হবে ১০০টাকা। ৮ম শ্রেণীর ক্ষেত্রে তা ১২০টাকা এবং ৯ম ও ১০ম শ্রেণীর ক্ষেত্রে মাসিক উপবৃত্তি ১৫০টাকা। অপরদিকে, ৬ষ্ঠ থেকে ৮ম শ্রেণী পর্যন্ত মাসিক ১৫টাকা হিসেবে টিউশন ফি দেয়া হবে। ৯ম ও ১০ম শ্রেণীর ক্ষেত্রে তা ২০টাকা নির্ধারণ করা হয়েছে। এছাড়াও এসএসসি পরীক্ষা ফি বাবদ বার্ষিক এককালীন ৭৫০টাকা করে দেয়া হবে। কি অনুপাতে ছাত্র-ছাত্রীদের এ উপবৃত্তি দেয়া হবে সে সম্পর্কে পরিকল্পনা মন্ত্রী বলেন, প্রতি শ্রেণীতে মোট ছাত্রীর ৩০ভাগ এবং মোট ছাত্রের ১০ভাগ এই উপবৃত্তি পাবে।